โกมินทร์ (2547)

ปกคลิปละครทาง YouTube

แฟนตาซี

**โกมินทร์** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2547 โดยดัดแปลงเนื้อหาจากตำนานเรื่อง **นาจา** โดย บุราณ เรื่องนี้ออกอากาศต่อจากละครเรื่อง สิงหไกรภพ กำกับการแสดงโดย เสกศักดิ์ วรสิทธิ์ นำแสดงโดย ฆธาวุธ ปิ่นทอง, ศิริวัฒนา เบญจมาธิกุล, เจษฎา รุ่งสาคร, อาทิตย์ เอี่ยมยืนยง, ศุภชัย เธียรอนันต์ เริ่มออกอากาศในวันที่ 14 สิงหาคม พ.ศ. 2547 – 26 กุมภาพันธ์ พ.ศ. 2548 ทางช่อง สถานีโทรทัศน์สีกองทัพบกช่อง 7 และเมื่อละครเรื่องนี้จบลง ละครเรื่องต่อไปที่ออกอากาศคือ กุลาแสนสวย

## เนื้อเรื่อง

ณ เมืองโกสินทร์นคร มีพระราชานามว่า "โกสุธรรม์" และพระมเหสีนามว่า "ฉวีวรรณ" ทั้งสองพระองค์มีพระโอรสถึงสามพระองค์ คนโตนามว่า "โกเมศ" คนรองคือ "โกมล" และน้องเล็กสุดท้องที่ทรงฤทธานุภาพเพราะตอนแรกเกิด ได้มีของวิเศษติดตัวมาด้วยอันได้แก่ผ้าเมาลีสีแดง และกำไลหยกที่สามารถใช้เป็นอาวุธได้นามว่า "โกมินทร์" โกมินทร์แม้นว่ายังเป็นเด็กอายุเพียง 12 ปี แต่ความสามารถไม่เป็นรองใคร ความที่เก่งกล้าเฉพาะตัวและยังมีอาวุธวิเศษ ทำให้โกมินทร์ไม่เกรงกลัวผู้ใด ทำให้เป็นที่ริษยาของอำมาตย์นามว่า อภิมันต์ ส่วนโกเมศและโกมล พระราชาโกสุธรรม์ได้ส่งไปศึกษาวิชากับพระดาบสเพื่อจะได้มีความเก่งกล้าสามารถทัดเทียมกับน้องชาย แต่โกมินทร์กลับคิดไปว่าพ่อไม่รักจึงไม่ส่งตนไปเรียนเหมือนกับพี่ทั้งสอง วันหนึ่งโกมินทร์กับเพื่อนนามว่า มัสกา ซึ่งก็เป็นลูกชายของอำมาตย์อภิมันนั่นเอง ได้ไปเที่ยวแถวชายทะเล แล้วไปพบกับอัคคี บุตรชายของกะโตหน พญานาคราชแห่งเมืองใต้บาดาล เกิดการเขม่นกันขึ้น จนถึงขั้นต่อสู้กัน อัคนีพ่ายแพ้ถูกโกมินทร์ฆ่าตาย แล้วตัดขนดหางไป เมื่อกะโตหนรู้ว่าบุตรชายถูกฆ่าตาย ก็พาทหารเอกคือนัคคา บุกมาถึงเมืองกุสินคร ขู่บังคับให้โกสุทัมส่งโกมินทร์มาให้ตนลงโทษ โกสุทัมเกรงกลัวอำนาจกะโตหน จึงคิดจะส่งโกมินทร์ให้ แต่โกมินทร์ไม่ยอม ทำแสร้งเป็นหนีไป กะโตหนออกไล่ล่าโกมินทร์ แล้วเกิดการสู้รบกันบนเขาไกรลาศ กะโตหนพ่ายแพ้แก่โกมินทร์ จนร่างกายต้องกลายเป็นงูเขียวธรรมดาไป โกมินทร์พางูเขียวกะโตหนมาเฝ้าโกสุทัม แล้วให้กะโตหนสาบานว่า จะไม่คิดมารุกรานเมืองกุสินครอีก จากนั้นโกมินทร์จึงปล่อยตัวกะโตหนกลับไป โกสุทัมดีใจที่ลูกชายสามารถปราบพญานาคราช ทุกคนปลื้มกับโกมินทร์ ยกเว้นอภิมันที่เจ็บแค้นโกมินทร์ เพราะคิดว่าโกมินทร์คือต้นเหตุที่ทำให้มัสกาบุตรชายถูกนัคคาฆ่าตาย ในระหว่างที่ โกมินทร์แสร้งทำเป็นหนีกะโตหนไปเขาไกรลาศ จึงเก็บความแค้นเอาไว้ตลอดมา

## นักแสดง

**นักแสดงนำ**

* เด็กชายอรรถพันธ์ พูลสวัสดิ์/ ฆธาวุธ ปิ่นทอง รับบท เจ้าชายโกมินทร์
* เด็กหญิงกิ่งกาญจน์ บุญสุข/ ศิริวัฒนา เบญจมาธิกุล รับบท เจ้าหญิงธนูทอง
* เจษฎา รุ่งสาคร รับบท เจ้าชายธนูกรด
* อาทิตย์ เยี่ยมยืนยง รับบท เจ้าชายโกเมศ
* ศิริฉาย เปลี่ยนดอก รับบท พระธิดาดวงมณี
* ศิริรัตน์ ดีเด่น รับบท เจ้าชายโกมล
* ศศิรดี เสาสมภพ รับบท พระธิดามาลีกาญจน์

**เมืองกุสินคร**

* ศุภชัย เธียรอนันต์ รับบท กษัตริย์ท้าวโกสุธรรม์
* วณิษฐา วัชโรบล รับบท พระมเหสีฉวีวรรณ
* พิพัฒน์พล โกมารทัต รับบท อำมาตย์อภิมันต์
* นพวรรณ ใจแกล้ว รับบท ยุวันดา
* วรรธนศม เมฆสุวรรณ รับบท พายุ
* กิตติ ดัสกร รับบท อำมาตย์อภิมาศ
* เด็กชายนราธิษณ์ น้ำค้าง รับบท มัสกา
* ชัยวรงค์ ช่างเกิด รับบท หัวหมู่กระโจน
* ธรรมศักดิ์ สุริยน รับบท หมื่นทะลวง

**เมืองคิรินเวียงชัย**

* ยอดชาย เมฆสุวรรณ รับบท กษัตริย์ท้าวธนูวงศ์
* ดวงเดือน จิไธสงค์ รับบท พระมเหสีตรองสุวรรณ

**เมืองบาดาล**

* สุธี ศิริเจริญ รับบท พญานาคราช (ท้าวนาคา)
* สุระ มูรธานนท์ รับบท พญานาคกะโตหน
* อมต อินทนนท์ รับบท พญานาคนาคี
* ธนากร ปาตัน รับบท อัคคี
* ภาคภูมิ เจชาคาล รับบท นันทิ

**นักแสดงสมทบ**

* สมชาย ปาตัน รับบท พระดาบสสุเมธ
* มานพ อัศวเทพ รับบท กษัตริย์ทศวิน
* พลกฤษณ์ จักรสุวรรณ รับบท เจ้าชายนิลจักร
* น้ำเงิน บุญหนัก
* ไพลิน นิลตระการ
* พนม พลราชม
* สุริยา ยอดรัก